CELEX: 62009CN0279
Language: sk
Date: 2009-07-22 00:00:00
Title: Vec C-279/09: Návrh na začatie prejudiciálneho konania, ktorý podal Kammergericht Berlin (Nemecko) 22. júla 2009 — DEB Deutsche Energiehandels- und Beratungsgesellschaft mbH/Spolková republika Nemecko

7.11.2009   
            
            
               SK
            
            
               Úradný vestník Európskej únie
            
            
               C 267/31
            
         Návrh na začatie prejudiciálneho konania, ktorý podal Kammergericht Berlin (Nemecko) 22. júla 2009 — DEB Deutsche Energiehandels- und Beratungsgesellschaft mbH/Spolková republika Nemecko
   (Vec C-279/09)
   2009/C 267/54
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Kammergericht Berlin
   
      Účastníci konania pred vnútroštátnym súdom
   
   
      Žalobkyňa: DEB Deutsche Energiehandels- und Beratungsgesellschaft mbH
   
      Žalovaná: Spolková republika Nemecko
   
      Prejudiciálna otázka
   
   Súdnemu dvoru Európskych spoločenstiev sa podľa článku 234 ES predkladá návrh na začatie prejudiciálneho konania o tejto otázke:
   Existujú vzhľadom na skutočnosť, že členské štáty nesmú vnútroštátnou úpravou podmienok pre náhradu škody a postupu na uplatnenie nároku na náhradu škody vyplývajúceho zo zodpovednosti štátu podľa práva Spoločenstva prakticky znemožniť alebo nadmerne sťažiť získanie náhrady škody podľa zásad práva Spoločenstva v oblasti nároku na náhradu škody vyplývajúceho zo zodpovednosti štátu, pochybnosti voči vnútroštátnej právnej úprave, podľa ktorej je uplatnenie nároku na súde podmienené zaplatením zálohy, a podľa ktorej sa právnickej osobe, ktorá túto zálohu zaplatiť nemôže, neposkytne právna pomoc?